Page:Companion of mirth.pdf/24

 He steer'd the ingle, an' digistit his beik,
 * Wi' his auld beard newlin shaven;

Says, "Lassie, wad ye a gudeman, like,
 * That lo'es you weel, gin ye wad hae him."
 * Hout awa, &c.

'Wi' horses an' sheep, an' owsen an kye,
 * An' cottar folk mail an kain to pay him,

And foath and rowth, and a heart forby,
 * As canty's a crick, gin ye wad hae him.
 * Hout awa, &c.

'Gae wa, ye dozent poor body, gae wa,
 * Wi' your dull beard newlin shaven;

Blear'd fusionless fitless, and fey with a,'
 * How can the daft carle bid me hae him!'
 * Hout awa, &c.

Forsooth, threescore winna do for me,
 * Wi' his auld beard newlin shaven;

Auld gerrons they downa to labour lee,
 * And a chiel maun be stark or I hae him.
 * Hout awe, &c.